國王椰子

國王椰子係棕櫚科國王椰子屬嘅常綠喬木，原產地喺馬達加斯加。而家呢種樹俾國際公認嘅《瀕危野生動植物種國際貿易公約》附錄二入面寫咗係瀕危植物。

形態
呢種植物有9～12米高，最高可以去到25米，而樹徑可以去到80cm。樹皮表面比較光滑，加上樹形比較靚，莖部冇分支。而樹葉方面，佢嘅葉係翠綠色，排列比較整齊嘅羽狀全裂品種。而佢嘅花一般生喺樹罅嗰度，花色係白色。佢嘅果係圓形，熟咗嗰時係紅色；啲核係啡色嘅波形品種。

習性
國王椰子鍾意喺夠嗮陽光同水分嘅地嚟生，唔單止好禁黑麻麻嘅地區，甚至重抵抗到橫風橫雨嘅天氣。呢種植物重禁移植到邊度種都得，但係佢唔禁凍冰冰嘅天氣。

用途
呢樖嘢可以用嚟做公園同路邊、海濱嘅綠化植物。甚至可以用嚟做行道樹、庭院樹同綠籬植物都得。

相

國王椰子 王朝網絡
 Ravenea rivularis Jum. & H.Perrier  国王椰子 中国自然标本馆
 非洲椰子 認識植物網
 國王椰子 台灣Wiki
 國王椰子 知網
 Ravenea rivularis Palmpedia

類:國王椰子屬
類:四季常綠植物
類:喬木
類:防護樹種
類:行道樹
類:綠籬植物